**P-XXX-2025**

**OBČINA BREŽICE**, Cesta prvih borcev 18, 8250 Brežice, matična št.: 5880173000, ID št. za DDV: SI34944745, ki jo zastopa župan, Ivan Molan (v nadaljevanju: Občina)

in

**Zavod za podjetništvo, turizem in mladino Brežice**, Gubčeva 10 a, 8250 Brežice, matična št.: 1331264000, davčna št.: 22560343, ki ga zastopa direktorica Katja Čanžar, (v nadaljevanju: zavod)

in

**Ime in priimek,** «Naslov», (v nadaljevanju: Prejemnik)

dogovorijo in sklenejo naslednjo

***POGODBO O SOFINANCIRANJU MLADINSKEGA PROJEKTA AKTIVNE PARTICIPACIJE MLADIH »AKCIJA MLADIH« V LETU 2025***

**I. UVODNE UGOTOVITVE**

**1. člen**

Pogodbeni stranki uvodoma ugotavljata, da:

* je bil dne 5. 5. 2025 na spletni strani Občine Brežice objavljen Javni poziv za oddajo mladinskih projektov letu 2025 (v nadaljevanju: javni poziv);
* se je prejemnik prijavil na javni poziv s pravočasno vlogo, ki jo je pregledala, Komisija, imenovana s sklepom župana št. 410-115/2025, z dne 10. 4. 2025;
* je Svet mladih na zasedanju dne, 30. 5. 2025 v Brežicah mladinski projekt prejemnika izbral za sofinanciranje, in sicer mu je dodelil mesto št. X (od Y mladinskih projektov);
* je Občina s sklepom št. 410-XXX/2025, z dne XX. XX. 2025 prejemniku odobrila sredstva v višini največ do XXX EUR (v nadaljevanju: sklep);
* bo pri izvedbi Akcije mladih sodeloval Zavod, in sicer bo Občina odobrena sredstva za izvedbo Akcije mladih nakazala zavodu, le ta pa bo izvrševal izplačila vezana na izvedbo Akcije mladih, v sodelovanju s prejemnikom.

**II. PREDMET SOFINANCIRANJA**

**2. člen**

Predmet te pogodbe je sofinanciranje mladinskega projekta aktivne participacije »Akcija mladih« - Naziv programa( v nadaljevanju: Akcija mladih), ki jih je Prejemnik prijavil na javni poziv z vlogo, Občina pa odobrila s sklepom, navedenim v 1. členu te pogodbe.

**III. VIŠINA IN NAČIN SOFINANCIRANJA**

**3. člen**

Občina bo projekt prejemnika sofinancirala, v skladu z veljavo zakonodajo in javnim pozivom za leto 2025 v višini do največ XXX EUR.

Na podlagi veljavnega Odloka o proračunu Občine Brežice za leto 2025 so sredstva zagotovljena na proračunski postavki 00083 – *programi za mlade*.

**4. člen**

Občina bo sredstva za sofinanciranje projekta, ki je predmet te pogodbe, nakazala zavodu na TRR Zavoda SI56 0120 9603 0307 958 v letu 2025, najkasneje v tridesetih (30) dneh od prejema e-zahtevka in potrditve poročila.

Prejemnik in zavod se zavezujeta, da bosta po izvedbi Akcije mladih, občini posredovali poročilo, ki mora vsebovati:

* opis izvedene Akcije mladih;
* dokazilo o izvedbi Akcije mladih;
* kopije računov za izvedene dejavnosti v okviru Akcije mladih, v višini končne vrednosti Akcije mladih;
* zahtevek za izplačilo v obliki e-zahtevka.

Poročilo z vsemi obveznimi prilogami se odda v fizični obliki ali po elektronski pošti, razen zahtevka za izplačilo, ki mora biti oddan v obliki e-zahtevka preko sistema UJP.

Zavod mora zadnji e-zahtevek oddati najpozneje do 28. 11. 2025.

Zahtevke s poročili lahko zavod vlaga tudi po delih glede na že izvedene aktivnosti Akcije mladih.

Rok za izvedbo Akcije mladih je do 28. 11. 2025, kar je tudi skrajni rok za oddajo poročila. Odgovornost za izvedbo Akcije mladih nosita prejemnik in zavod.

**IV. OBVEZNOSTI POGODBENIH STRANK**

**5. člen**

Obveznosti prejemnika oz. zavoda so, da:

* se Akcija mladih, ki je predmet te pogodbe, izvede skladno s predloženo vlogo, kakovostno in upoštevajoč strokovne smernice;
* predloži zahtevke in poročila o izvedbi programa z vsemi pogodbeno določenimi sestavinami v določenih časovnih rokih;
* občino takoj pisno obvesti, če nastopijo okoliščine, ki utegnejo vplivati na vsebinsko in časovno izvedbo Akcije mladih, ter predlagati ustrezno spremembo oz. dopolnitev pogodbe;
* zagotovi Občini na zahtevo vpogled v poslovanje in dokumentacijo v zvezi z izpolnjevanjem obveznosti iz te pogodbe;
* vodi evidenco namenske uporabe sredstev Akcije mladih:
* navaja, da je Akcija mladih sofinancirana s strani Občine v komunikaciji z javnostjo (spletna stran, obvestila za medije, tiskovine kot so zloženke, plakati ipd.);
* pri svojem delovanju upošteva in izpolnjuje vsa določila veljavnih predpisov;
* da se strinja, da se podatki o odobrenih in izplačanih denarnih sredstvih, ki so javnega značaja, lahko objavljajo. Pri čemer se lahko objavijo osnovni podatki o naložbi in prejemniku v skladu z veljavnim zakonom, ki ureja dostop do informacij javnega značaja in zakonom, ki ureja varstvo osebnih podatkov;
* da bo vsaj enkrat letno brezplačno sodeloval pri programih občine, v kolikor ga občina povabi k sodelovanju.

**6. člen**

Obveznosti občine so, da:

* v roku osmih (8) dni od prejema zahtevka in poročila pisno obvesti prejemnika o svoji zahtevi za dopolnitev ali spremembo poročila;
* posreduje prejemniku vse informacije, potrebne za izvedbo pogodbenih obveznosti;
* zagotovi finančna sredstva prejemniku na podlagi prejetega potrjenega zahtevka v obliki e-zahtevka;
* pravočasno obvešča prejemnika o spremembah, ki bi lahko vplivale na potek izvajanja dogovorjenih nalog.

**V. NAMENSKA IN GOSPODARNA RABA SREDSTEV**

**7. člen**

Prejemnik in zavod se zavezujeta:

* da bosta sredstva, pridobljena s to pogodbo uporabila namensko in kot dobra gospodarja ter v skladu z vsemi veljavnimi predpisi;
* da bosta o izvajanju Akcije mladih vodila ustrezno dokumentacijo in jo hranila deset (10) let ter omogočila komisiji, ki jo določi župan občine, vpogled v dokumentacijo.

**8. člen**

Prejemnik ni upravičen do izplačila sredstev, če se v postopku ugotovi, da je sredstva pridobil na podlagi neresničnih navedb ali neverodostojne dokumentacije ali da je za iste upravičene stroške in za isti namen pridobil oz. je v postopku pridobivanja sredstev iz kateregakoli drugega vira.

Če Prejemnik ali zavod sredstva, pridobljena iz občinskega proračuna, uporabita nenamensko, izven okvirov, za katere so bila sredstva zagotovljena ali če ne izpolnjujeta dolžnosti, zapisanih v tej pogodbi, lahko občina zahteva vračilo celotnih dodeljenih sredstev z zakonskimi zamudnimi obrestmi, ki tečejo od dneva izplačila sredstev do dneva vračila. Prejemnik ali zavod sta dolžna prejeta sredstva z zakonskimi zamudnimi obrestmi vrniti v 8 (osmih) dneh od vročitve zahtevka za vračilo.

Občina si pridružuje pravico, da v primeru, če se spremenijo bistveni elementi projekta, če je Prejemnik navajal neresnične podatke v vlogi ali je predložil neverodostojne dokumente, če je ravnal v nasprotju oz. ni ravnal v skladu z določili Pravilnika, Javnega poziva in pogodbe, ali če je za iste upravičene stroške in za isti namen že prejel sredstva iz kateregakoli drugega javnega vira, enostransko odstopi in zahteva vračilo izplačanih sredstev z zakonskimi zamudnimi obrestmi, ki tečejo od dneva izplačila sredstev dalje do dneva vračila.

Pogodbene stranke so izrecno sporazumne, da prejemnik ali zavod ne bosta zastavila ali odstopila terjatve, ki jo imata do občine iz naslova te pogodbe, zastavnemu upniku oz. banki za najem kredita ali drugi osebi, brez izrecnega predhodnega pisnega soglasja občine.

V primeru kršitve določila iz prejšnjega odstavka tega člena sta dolžna občini vrniti vsa sredstva  s pripadajočimi zakonskimi zamudnimi obresti od dneva prejema sredstev in sicer v roku 8 dni od vročitve zahtevka.

**VI. DRUGA DOLOČILA**

1. **člen**

Župan Občine Brežice pooblašča Karmelo Pavlija Marčun, da zastopa Občino glede vseh vprašanj, ki so vezana na predmet te pogodbe ter izvaja nadzor nad izvedbo del.

S strani zavoda je za izvajanje te pogodbe pooblaščen/a: \_\_\_\_\_\_\_\_\_\_\_.

S strani prejemnika je za izvajanje te pogodbe pooblaščen/a: \_\_\_\_\_\_\_\_\_\_\_.

1. **člen**

Določila te pogodbe so nična, v kolikor se ugotovi, da je pri pogodbi kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubil, ponudil ali dal kakšno nedovoljeno korist za: pridobitev posla, sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

1. **člen**

Vse spremembe in dopolnitve te pogodbe so veljavne le, če so narejene pisno kot aneks k pogodbi.

V primeru nižje realizacije programa od odobrenih sredstev se ta sorazmerno znižajo, za kar ni potrebno sklepanje aneksa k pogodbi.

1. **člen**

Pogodbene stranke bodo morebitne spore reševale sporazumno, v kolikor to ne bo mogoče, je za rešitev pristojno stvarno in krajevno pristojno sodišče.

1. **člen**

Pogodba je sklenjena v petih (5) enakih izvodih, od katerih prejme občina tri (3) izvode ter zavod in prejemnik po en (1) izvod.

1. **člen**

Pogodba prične veljati z dnem, ko jo podpišejo vse pogodbene stranke.

|  |  |  |
| --- | --- | --- |
| Datum: \_\_\_\_\_\_\_\_\_\_\_\_\_ | Datum: \_\_\_\_\_\_\_\_\_ | Št. zadeve: 410-XXX/2025 |
|  | Datum: \_\_\_\_\_\_\_\_\_ |
| **Zavod** | **Prejemnik** | **Občina:**  |
| Zavod za podjetništvo, turizem in mladino Brežice | Ime in Priimek | Ivan Molan, župan  |
| Katja Čanžar, direktorica |  |  |
| \_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_  |
| *(podpis) (žig)* | *(podpis)*  | *(podpis) (žig)*  |